ევფრატა

ევფრატა () — საჭურისი ბიზანტიის საიმპერიო კარზე, იმპერატორ იუსტინიანე I-ის (ზეობდა 527–565 წლებში) თანამედროვე, ტომით აბაზგი.

530-იან წლებში ევფრატა იმპერატორმა იუსტინიანემ აბაზგიაში (აფხაზეთში) გაგზავნა აბაზგი ბავშვების დასაჭურისების და გაყიდვის ტრადიციის ასაკრძალად, რასაც აბაზგები სიხარულით შეხვედრიან. ხელი შეუწყო იუსტინიანეს მიერ აბაზგიაში გავრცელებული ქრისტიანობის განმტკიცებას. ევფრატას მისიის შესახებ მოთხრობილია პროკოპი კესარიელის თხზულებაში. მას ასევე იცნობს ჯუანშერის „ცხოვრება ვახტანგ გორგასლისა“.„პალატსა შინა იუსტინიანე მეფისასა იყო ვინ-მე საჭურისი აფხაზი ნათესავით, და ევფრატა სახელის-დებით, რომელი წარივლინა მეფისა მიერ ქადაგებად მათდა და აღთქმად, ვითარმედ ამიერითგან არ-ცა ერთი-ღა-ვინ ნათესავისა მათისაგანი განჴუებულ იქმნებოდის მამაკაცობისაგან რკინისა მიერ. რამეთუ მრავალნი იყვნეს მათგანნი მსახურ სამეუფოსა საწოლისა, რომელთა საჭურის იცის წოდება ჩუეულებამან“. 
სქოლიო

ლიტერატურა
 პროკოპი კესარიელი, წგ.: გეორგიკა. ბიზანტიელი მწერლების ცნობები საქართველოს შესახებ, ს. ყაუხჩიშვილის გამოც., ტ. 2, თბ., 1965.
 ჯუანშერი, წგ.: ქართლის ცხოვრება, ს. ყაუხჩიშვილის გამოც., ტ. 1, თბ., 1955.

კატეგორია:აფხაზეთის ისტორია
კატეგორია:ბიზანტიელები